wickkiey/tamil-wikipedia-chunked huggingface dataset:
# சங்கரன்கோயில் சங்கர நாராயணர் கோயில்

## மரபு வழி வரலாறு

இந்துப் புராணங்களின்படி, இந்த அம்மன், சிவனை வேண்டி ஊசி முனை மேலிருந்து தவம் செய்யும் யோகினி. சங்கன், பதுமன் என்ற இரு நாக மன்னர்களிடையே சண்டை மூண்டது. சங்கன் தன் கடவுளான சிவனே அதிக ஆற்றல் உள்ளவர் என்றும் பதுமன் தன் விருப்பக் கடவுளான திருமாலே அதிக ஆற்றல் உடையவர் என்றும் வாக்கு வாதத்தில் ஈடுபட்டனர். இருவரும் அம்மனிடன் சென்று முறையிட்டனர். சங்கன், பதுமன் மட்டுமின்றி, இறைவனின் முழு வடிவத்தை உலக மக்கள் உணர வேண்டும் என அம்மன் சிவனிடம் வேண்ட, அம்மனின் வேண்டுகோளுக்கு இணங்க சிவனும்,திருமாலும் சங்கரநாராயணராகக் (சங்கரன்-சிவன்; நாராயணன்-திருமால்) காட்சியளித்தார்கள். கடவுளர் இருவருமே சமம் என்றும், அன்பினாலும் தியாகத்தாலும் மட்டுமே இவர்களை அடைய முடியும் என்றும், சிவனும் திருமாலும் இணைந்த சங்கரநாராயணர் தோற்றத்தால் உணர்த்தப்பட்டது. நாகர் இருவரும் இறைவனை வழிபட்டு, கோமதி அம்மனுடன் தங்கினர். நாகங்கள் அம்மனுடன் குடியிருப்பதால், இந்தத் தேவியை வணங்குவதன் மூலம், பயத்தைப் போக்கலாம். இங்கு உள்ள புற்று மண் மிகவும் பிரசித்தி பெற்றது. புற்று மண்ணை நெற்றியில் திருநீராக எண்ணி பக்தியுடன் பக்தர்கள் இட்டுக்கொள்வார்கள்  
பாம்பாட்டி சித்தர் இவ்வூரிலே வாழ்ந்து, தேவியின் மகிமைகளை உலகறியச் செய்தார். இவரது சமாதியும் கோவிலுக்கு அருகிலேயே அமைந்துள்ளது. இத்தலம் தென்பாண்டி நாட்டின் பஞ்சபூத தலங்களில் மண்தலம் (ப்ரித்திவி) ஆகும்.
# சங்கரன்கோயில் சங்கர நாராயணர் கோயில்

## ஆடித் தபசு

ஆடி மாதத்தின் உத்திராட நாளில் சங்கரநாராயணர் கோமதி அம்மனுக்கும், சங்கன், பதுமன் ஆகியோருக்குக் காட்சியளித்த நாளை நினைவுகூரும் வகையில் இவ்விழா ஆடி மாதத்தில் கொண்டாடப்படுகிறது. இங்கு அமைந்துள்ள சிரீ சக்கர பீடத்தில், நோயாளிகள், தீய சக்திகளால் ஆட்கொள்ளப்பட்டவர்கள், மனநலமற்றவர்கள் ஆகியோரை அமரவைத்தால், நோய்கள் நீங்கும் என்பது நம்பிக்கை. அம்மனுக்கு வழங்கப்படும் நைவேத்தியங்களில் மாவிளக்கு முக்கியத்துவம் பெறுகிறது. கோவிலுக்கு வருவோர், பாம்பு, தேள் ஆகியவற்றின் சிறு படங்களை உண்டியலில் செலுத்துவதன் மூலம் நலம் பெறுவர் என நம்பப்படுகிறது.
# சங்கரன்கோயில் சங்கர நாராயணர் கோயில்

## பாம்பு புற்று

கோவிலின் உள்ளே அம்மன் சந்நிதியைச் சுற்றி அமைந்துள்ள பிரகாரத்தில் உள்ள பாம்பு புற்று *வன்மீகம்* என்று அழைக்கப்படுகிறது. இப்புற்றில் இருந்து எடுக்கப்படும் மணலை உடலில் தடவிக் கொண்டால் நோய்கள் நீங்கும் என்று நம்பப்படுகிறது.
# ஆத்தூர் வட்டம்

**ஆத்தூர் வட்டம்** தமிழ் நாடு மாநிலத்தில் திண்டுக்கல் மாவட்டத்தில் உள்ள ஒரு வட்டம் ஆகும். ஆத்தூர் திண்டுக்கல் நகரிலிருந்து 22 கி.மீ. தூரத்தில் உள்ளது. இதன் கீழ் 22 வருவாய் கிராமங்கள் அமைந்துள்ளன. இவ்வட்டத்தில் ஆத்தூர் ஊராட்சி ஒன்றியம் உள்ளது.
# ஆத்தூர் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி 159,846 மக்கள்தொகை கொண்டது. மக்கள்தொகையில் 79,334 ஆண்களும், 80,512 பெண்களும் உள்ளனர். 41,975 குடும்பங்கள் கொண்ட இவ்வட்ட மக்கள்தொகையில் 67.4% l மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 78.86% மற்றும் பாலின விகிதம் 1,000 ஆண்களுக்கு, 1,015 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 15051 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 918 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 34,919 மற்றும் 110 ஆகவுள்ளனர். மக்கள்தொகையில் இந்துக்கள் 84.88%, இசுலாமியர்கள் 4.32%, கிறித்தவர்கள் 10.52% & பிறர் 0.28% ஆகவுள்ளனர்.
# அசாம் மாநிலப் பண்

**அசாம் மாநிலப் பண்** (அசாம் மாநிலத்தின் கீதம்) *ஓ மோர் ஆபோனார் தேஸ்* என்பதாகும். இது லட்சுமிநாத் பெசுபராவ் என்பவரால் இயற்றப்பட்டது. அசாமிய மொழியில் எழுதப்பட்ட இப்பாடல், இந்தியாவின் வடகிழக்குப் பகுதியில் பேசப்படும் பிற மொழிகளிலும் மொழிபெயர்க்கப்பட்டுள்ளது.
# அசாம் மாநிலப் பண்

## பாடல் வரிகள்

| :ஓ’ மோர் ஆபோனார் தேஸ்
:ஓ’ மோர் சிகுணீ தேஸ்
:ஏனேகன் ஸுவலா, ஏனேகன் ஸுபலா
:ஏனேகன் மர்மர் தேஸ்  
:ஓ’ மோர் ஸுரீஃயா மாத
:அஸமர் ஸுவதி மாத
:ப்ருதிவீர க(அ)தோ பிசாரி ஜனமடோ
:நோபோவா கரிலேஓ பாத  
:ஓ’ மோர் ஓபஜா டாயி
:ஓ’ மோர் அஸமீ ஆயி
:சாயி லஓம் ஏபார முகனி தோமார
:ஹேம்பாஹ மோர் பலோவா நாயி | :ஓ, என் பிரியமான தாய்மண்ணே
:ஓ, என் வசீகரமான தாய்மண்ணே
:இனிமையுடைய, வளம் நிரம்பிய
:நெருக்கமும், விருப்பமும் கொண்டுள்ள என் தாய்மண்ணே  
:ஓ, என் இனிய குரலே
:அசாமின் மெல்லிசைக் குரல்
:உலகெங்கிலும் தேடினாலும் கிடைக்காது
:வாழ்வில் தேடினாலும் கிடைக்காது  
:ஓ, என் பிறப்பிடமே
:ஓ, என் அசாம் தாயே!
:எனக்கு இடம் கொடு, உன் முகத்தைப் பார்
:என் மனம் இன்னும் நிறையவில்லை | } |
| --- | --- | --- |
# புரைமக் களி

ஜெல் எனப்படும் அரைத்திண்ம பதார்த்தத்திலிருந்து உருவாக்கப்படும் ஒரு பொருளே 'எய்ரோஜெல்' எனப்படுகின்றது. ஜெல் பதார்த்தத்தில் திண்மம் மற்றும் திரவ நிலையில் சேர்மானங்கள் காணப்படும். ஆனால் எய்ரோஜெல்லில் திரவப் பகுதிக்குப் பதிலாக வாயு காணப்படும்; அதாவது திண்மம் மற்றும் வாயு நிலைச் சேர்மானங்களால் உருவாக்கப்படுவதே எய்ரோஜெல் எனப்படும். இதன் ஒளியை சிறிதளவு ஊடுபுகவிடும் தன்மை காரணமாக இதனை "உறைந்த புகை" , "உறைந்த வளி", "நீலப் புகை" னவும் அழைப்பர். இதன் நிறை மிகவும் குறைவானதாகும்.  
இதனை ஸாமுவல் ஸ்டீஃபன் கிஸ்ட்லர் என்பவர் 1931ஆம் ஆண்டு கண்டுபிடித்தார். எய்ரோஜெல்கள் ஜெல்லில் உள்ள திரவப் பகுதியை மிக மெதுவாக ஆவியாக்குவதன் மூலம் உருவாக்குவர். இதனை supercritical drying என அழைப்பர். முதலில் உருவாக்கப்பட்ட எய்ரோஜெல்கள் சிலிக்கா ஜெல்லில் இருந்து உருவாக்கப்பட்டன.
# புரைமக் களி

## பண்புகள்

எய்ரோஜெல் என்ற பெயரைக் கொண்டிருந்தாலும் அவை மிகவும் ஈரமற்ற உறுதியான பொருட்களாகும். இவை சாதாரண ஜெல்லினுடைய எந்தக் குணத்தையும் கொண்டிருப்பதில்லை. இவற்றின் நுண்ணிய அமைப்பு மிகவும் உறுதியாக இருப்பதால் இவை பாரியளவு பாரத்தையும் தாங்கக் கூடியவை. எனினும் சில வகை எய்ரோஜெல்கள் கண்ணாடி போல உடையக்கூடியவை. இவை வெப்பப்பரிமாற்றத்தை பெருமளவில் தடுக்கக்கூடியவை. மூன்று வெப்ப ஊடுகடத்தல் முறைகளில் (கடத்தல், மேற்காவுகை, கதிர்வீச்சு) இரண்டைப் பெருமளவில் தடுக்கும். எய்ரோஜெல்லில் இருக்கும் வளி வெப்பத்தைக் கடத்தாதலால் கடத்தல் முறையில் வெப்பம் மிக அரிதாகவே இதனூடாக பயணிக்கும். அதிலும் சிலிக்கா எய்ரோஜ்ல்லில் உள்ள சிலிக்கா வெப்ப அரிதில் கடத்தி என்பதால் இதன் வெப்பக்கடத்தும் தன்மை மெலும் குறைவாகும். இதன் திண்மப் பகுதி வளியோட்டத்தைத் தடுப்பதால் மேற்காவுகை நடைபெற வாய்ப்பில்லை.
# புரைமக் களி

## பயன்பாடு

- வீடுகளில் வெப்ப இழப்பைத் தடுக்க ஒளி ஊடுபுக விடும் சிலிக்கா எய்ரோஜெல் பயன்படுகிறது.
# மருங்காபுரி

**மருங்காபுரி** தமிழ்நாட்டின் திருச்சிராப்பள்ளி மாவட்டத்தில் உள்ள மருங்காபுரி வட்டம், மருங்காபுரி ஊராட்சி ஒன்றியத்தில் இருக்கும் நிர்வாகத் தலைமையிட நகரமும், முதல் நிலைப் பேரூராட்சி ஆகும்.
# மருங்காபுரி

## அமைவிடம்

- நிலநடுக்கோடு: 10.4333
- தீர்க்கரேகை : 78.4167
- வையம்பட்டி - மருங்காபுரி 6 கி.மீ.
- மணப்பாறை - மருங்காபுரி: 27 கி.மீ.
- திருச்சி - மருங்காபுரி: 57 கி.மீ.
- மதுரை விமான நிலையம்: 83 கி.மீ.
# கடப்பாரை

**கடப்பாரை** ஒரு முனை கூர்மையானதும் மறு முனை சற்று தட்டையானதுமாக உலோகத்தால், குறிப்பாக இரும்பினால் தயாரிக்கப்படும் கருவி ஆகும். விவசாயப் பயன்பாடுகளுக்கும், தரையில் விட்டம் குறைவான துளை போடுவதற்கும், சுரங்கம் அமைப்பதற்கும் அதிகமாக பயன்படுத்தப்பட்டு வரும் கருவி இது.
# மறமடக்கி

**மறமடக்கி** (Maramadakki), இந்தியாவின் தமிழ்நாடு மாநிலத்தில் புதுக்கோட்டை மாவட்டத்தில் அறந்தாங்கி வட்டத்தில் அமைந்திருக்கும் ஒரு வருவாய் கிராமமும், அறந்தாங்கி ஊராட்சி ஒன்றியத்தைச் சேர்ந்த ஊராட்சியும் ஆகும். அரசு மேல் நிலைப் பள்ளி, அரசு ஆரம்ப சுகாதார நிலையம் (24மணிநேர சேவை) ஆகிய அரசாங்க கட்டமைப்பைக் கொண்டுள்ள கிராமம்.
# மஞ்சுகோ

**மஞ்சுகுவோ** என்பது இப்பொழுது வடகிழக்கு சீனா மற்றும் மங்கோலியாவின் உட்பகுதியாக உள்ள இடத்தில், ஒரு முடியாட்சியின் கீழ் அமைந்திருந்த பொம்மை மாநிலமாக ஒருகாலத்தில் இருந்தது. சீனாவின் முன்னால் குயிங் வம்சத்தின் ஆட்சியில் இப்பகுதி முழுவதும் "மஞ்சுகோ" என அழைக்கப்பட்டது. முக்டென் (Mukden) சம்பவத்தை அடுத்து 1931 ஆம் ஆண்டுவாக்கில் ஜப்பான் இப்பகுதியை கைப்பற்றி குயிங் வம்சத்தின் கடைசி மன்னர் பியு (Puyi) என்பவரை அகற்றி ஜப்பானைச் சார்ந்திருக்கும் பெயரளவு பிரதிநிதித்துவத்துடன் ஆட்சி செய்தது. 1945 ஆம் ஆண்டில் நடந்த இரண்டாம் உலகப் போரில் ஜப்பானின் தோல்விக்குப் பின்னர் ஜப்பானிடமிருந்து பிடுங்கப்பட்டு 1945 ஆம் ஆண்டு ஆகஸ்ட் மாதத்தில் இப்பகுதி ரஷ்யாவின் வசம் ஆனது. அதன் பின்னர் சீனாவின் வசம் இப்பகுதி ஒப்படைக்கப்பட்டது.
# மஞ்சுகோ

## வரலாறு

### பின்னணி

மஞ்சூரியன் பகுதி மஞ்சு வம்சத்தால் நவீன வடகிழக்கு சீனாவுடன் பலகாலம் இணைக்கப்படாமல் இருந்தது. 19ம் நூற்றாண்டுகளில் மஞ்சூவம்ச வீழ்ச்சிக்குப்பின் குயிங் வம்சத்தின் கைவசம் இப்பகுதி வந்தது. 18ம் நூற்றாண்டில் இருந்த மக்கள்தொகை போர்களாலும் பலகாரணங்களாலும் 19 ஆம் நூற்றாண்டுகளில் குறைந்தது. 1858ல் இரஷ்யா இரண்டாம் ஓபியம் சண்டையின் மூலம் இப்பகுதியில் கொஞ்சம் இடங்களைக் கைப்பற்றிக்கொண்டது. ஆனாலும் அதற்கு திருப்தி இல்லை. மேலும் பல பகுதிகளைக் கைப்பற்ற நினைத்தது, 1890 ல் இரஷ்யா இன்னும் பல பகுதிகளை ஆக்கிரமித்தது.
# மஞ்சுகோ

## வரலாறு

### தோற்றம்

1904-05 ம் ஆண்டுகளில் மஞ்சூரியப் பகுதியை தனது நேரடிபார்வையில் வைத்ததால் ஜப்பான், ரஷ்ய-ஜப்பானியா போருக்கு தயாரானது. 1906 ஆம் ஆண்டில் ஜப்பான் தென் மஞ்சூரியன் ரயில்வே முதல் போர்ட் ஆர்தர் வரை தனது நிலையை வலுப்படுத்தியது. முதலாம் உலக போர் மற்றும் இரண்டாம் உலக போருக்குப்பின் மஞ்சூரிய பகுதியில் தனது அரசியல் மற்றும் இராணுவ நடவடிக்கைகளை உட்புகுத்த ரஷ்யா, ஜப்பான், சீனா இடையே பெறும் போட்டி காணப்பட்டது.  
1917 ரஷியன் புரட்சியைத் தொடர்ந்து குழப்பமான சூழலில் ஜப்பான் தனது ராணுவத்தை இப்பகுதியில் தனது நடவடிக்கையில் முன்னேற்றத்தை ஏற்படுத்திக்கொண்டது. அமெரிக்க பொருளாதார அழுத்தத்தின் காரணமாகவும் சோவியத் இராணுவ வெற்றிகளின் காரணமாகவும் 1925 ஆம் ஆண்டு மஞ்சூரியா சோவியத் கட்டுப்பாட்டின் கீழ் வந்தது.  
போர் தலைவன் ஜாங் ஹிலின் (Zuolin) என்பவர் சீனாவின் ஒரு பகுதியை கைப்பற்றி அதனை ஜப்பனின் ஆதரவுடன் மஞ்சூரியா என ஒரு அரசை நிறுவிக்கொண்டார். 1928ல் ஜப்பனீன் Kwantung இராணுவம் அவரை படுகொலை செய்தது.
,15 செப்டம்பர் 1932.]]
1931 ல் ஜப்பனீஸ் படையெடுப்பிற்குப் பின்னர் அது தனது இராணுவத்தை மஞ்சூரியப்பகுதியில் நகர்த்தி தனது நிலையை மேண்மைப்படுத்திக்கொண்டது.
# ஏஞ்சல் காஸ்ட்ரோ

**ஏஞ்சல் காஸ்ட்ரோ** (*Ángel Castro*, 5 திசம்பர் 1875 - 21 அக்டோபர் 1956) கியூப அதிபர்களான ஃபிடல் காஸ்ட்ரோ மற்றும் ராவுல் காஸ்ட்ரோ வின் தந்தையாவார். இவரின் முழுப் பெயர் *ஏன்ஜல் மரியா படிஸ்டா காஸ்ட்ரோ ஒய் அர்கிஸ்* என்பதாகும். இவரின் தந்தை *மானுவேல் டி காஸ்ட்ரோ ஒய் நன்ஸ்*.
# ஏஞ்சல் காஸ்ட்ரோ

## பிறப்பு மற்றும் பணி

இவர் ஸ்பெயினில் உள்ள லுகோ பிராவின்ஸில் திசம்பர் 5,1875 ல் பிறந்தார். மிகவும் ஏழை விவசாயியின் மகனான இவர் முறையே தொடக்க கல்வி கல்லாதவர் ஆவார். இவர் பதினேழு வயதில் ஸ்பெயினின் ராணுவத்தில் சேர்ந்தார். இரண்டாம் சுதந்திர போருக்காக ஸ்பெயின் ராணுவத்தின் சார்பாகப் போரிட கியூபாவிற்கு 1895 இல் சென்றார். பின் கலககாரர்களை ஸ்பெயின் விரட்டி அடித்தது, அதைத் தொடர்ந்து ரஸ் ஸ்பெயினிற்கு புறப்பட்டார். ஆனால் அவரால் கியூபாவை மறக்க முடியவில்லை. திரும்ப செல்லும் எண்ணத்துடனேயே இருந்தார். ஒருநாள் அவரது நண்பர் கியூபா செல்லலாமா என்று கேட்டவுடன், பெட்டிகளைத் தயார் செய்து கொண்டு கிளம்பினார் ரஸ் காஸ்ட்ரோ. 1878 இல் திரும்ப கியூபாவை அடைந்தார். ஹவானா சென்று இறங்கியதும், அங்கிருந்து ஓரியன்ட் மாகாணத்தைச் சென்று அடைந்தார். அடுத்தவேளை உணவுக்கு என்ன செய்யப் போகிறோம் என்று எண்ணிக்கொண்டிருந்தார் ரஸ். கரும்புத் தோட்டங்களில் வேலை செய்யத் தொடங்கினார். ஆனால் மிக குறைவான கூலியே கிடைத்தது. கடுமையாக உழைத்தார். நேரம் கிடைக்கும் வேளையில் தோட்டங்களைச் சுற்றிவருவார். அப்போதே ரஸிற்குத் தெரிந்தது 'இந்த கரும்பு தான் நம் வாழ்க்கை' என்று. கடுமையாக பாடுபட்டார். என்ன செய்யலாம் என்று யோசித்து கொண்டே இருந்தவர், சில ஆட்களைத் தன் கட்டுப்பாட்டின் கீழ் இணைத்துக்கொண்டார். பிறகு ஒரு அமெரிக்க நிறுவனத்திடம் 'வேலைக்கு ஆள் அனுப்பட்டுமா?' என்று கேட்டார், அவர்களும் ஒப்புக்கொள்ளவே வேலைக்கு ஆட்களை அனுப்பினார். நாட்கள் செல்லச் செல்ல அவரின் கீழ் வேலை செய்வோர் அதிகமானார்கள். உழைப்புக்கு ஏற்ற ஊதியம், வேலைப் பளுவும் குறைவு. நிறுவனங்களும் இவரின் ஆட்களை விரும்பினர். சொன்ன நேரத்தில் சொன்ன இடத்தில் தேவையான ஆட்கள் கிடைத்தால் நிறுவனங்களும் குவிந்தன. விரைவிலேயே ரஸ் பணம் சம்பாதித்து உயர்ந்தார். அதோடு அவர் நிற்கவில்லை. உழைப்பவரின் தாகம் தீர்க்க எலுமிச்சம் பழச்சாற்றை நிலங்களுக்கே சென்று விற்றார். அதுவும் அமோக வெற்றி பெற ரஸ் மிகப்பெரிய நிலப் பிரபு ஆனார். மேலும் எலுமிச்சை சாற்றைக் கைகளில்கூட பிழிய நேரம் இல்லாமல் போக உடனே ஆலை ஒன்றை ஆரம்பித்தார் ரஸ் காஸ்ட்ரோ. மேலும், 1940 ஏக்கரின் சொந்தக்காரர் ஆனார். அந்த நிலங்களில் எல்லாம் கரும்பையும், பைன் மரங்களையும் பயிரிட்டார். பெரிய நிலப்பண்னையாளர் ஆனார்.
# ஏஞ்சல் காஸ்ட்ரோ

## திருமண வாழ்வும் குழந்தைகளும்

இவரின் முதல் திருமணம் மார்ச் 25, 1911 இல் ஆனது. மனைவியின் பெயர் மரியா அர்கோடா ரெய்ஸ். இத்தம்பதிக்கு ஐந்து குழந்தைகள் பிறந்தனர். அவர்கள் மானுவேல் காஸ்ட்ரோ அர்கோடா, மரியா லிலா காஸ்ட்ரோ அர்கோடா, பெட்ரோ எமிலியோ காஸ்ட்ரோ அர்கோடா, அந்தோனியா மரினா காஸ்ட்ரோ அர்கோடா, ஜர்ஜினா காஸ்ட்ரோ அர்கோடா ஆவார். முதல் மனைவி இறந்துபோக சமையல்கார கியூபப் பெண்ணான லினாவுடன் செப்டம்பர் 23, 1903 ல் இருந்து வாழ்ந்து வந்தார். பிடல் காஸ்ட்ரோ பிறந்தபின் முறைபடித் திருமணம் செய்து கொண்டார். இத்தம்பதிக்கு ஏழு குழந்தைகள், முதல் குழந்தை ஃபிடல், இரண்டாவது குழந்தை ராவுல், பின் ஐந்து பெண் குழந்தைகள் ஆவர்.
# ஏஞ்சல் காஸ்ட்ரோ

## இறப்பு

ரஸ் காஸ்ட்ரோ அர்கிஸ் க்யூபாவின் பிரன் என்னும் இடத்தில், அக்டோபர் 21,1956 இல் குடலில் ரத்தம் வழிந்ததன் காரணமாக இறந்தார்.
# ஏஞ்சல் காஸ்ட்ரோ

## இணைப்புகள்

-
# சிறிய மின்சிட்டு

**சிறிய மின்சிட்டு** (*Small Minivet*)(*பெரிகுரோகாக்டசு சின்னமோமியூசு*) என்பது ஒரு சிறிய குருவி சிற்றினம் ஆகும். இந்த மின்சிட்டு வெப்பமண்டல தெற்கு ஆசியாவில் இந்திய துணைக்கண்டத்திலிருந்து கிழக்கே இந்தோனேசியா வரை காணப்படுகிறது.
# சிறிய மின்சிட்டு

## விளக்கம்

சிறிய மின்சிட்டு 16 செ.மீ. நீளமுடையது. இது கருமையான வலிமையான அலகினை கொண்டுள்ளது. நீண்ட இறக்கைகளையும் கொண்டது. ஆண் மின்சிட்டானது பிற மின்சிட்டுக்களிலிருந்து பளபளப்பற்ற சாம்பல் மேல் பகுதி மற்றும் தலை, ஆரஞ்சு நிற கீழ் பகுதிகள், வயிற்றுப் பகுதி, ஆரஞ்சு நிற வால் விளிம்புகள், மூலம் வேறுபடுகிறது.  
பெண் மின்சிட்டின் மேல்பகுதி சாம்பல் நிறத்தில் இருக்கும். இதன் கீழ்ப்பகுதியும் முகமும் மஞ்சள் நிறத்துடன் காணப்படும்.  
இந்த சிறிய மின்சிட்டுகளில் இன வேறுபாடுகள் மிகுதியாக உள்ளன.
# சிறிய மின்சிட்டு

## துணையினங்கள்

- தெற்கத்திய சிறிய மின்சிட்டு *பெரிக்ரோகோடசு சின்னமோமியசு சின்னமோமியசு*: இந்திய தீபகற்ப பகுதி, இலங்கை
- *பெரிக்ரோகோடசு சின்னமோமியசு பெரேக்ரினசு*: இமயமலை மற்றும் இந்தியா
- *பெரிக்ரோகோடசு சின்னமோமியசு பாலிடசு*: பாக்கித்தான் (கச்சு வளைகுடா முதல் பஞ்சாப் வரையிலான சிந்து நதி பள்ளத்தாக்கு)
- மலபார் சிறிய மின்சிட்டு *பெரிக்ரோகோடசு சின்னமோமியசு மலபாரிகசு*: இந்தியாவின் மேற்கு பகுதி (பெல்காம் முதல் கேரளம் வரை மேற்குத் தொடர்ச்சி மலை)
- *பெரிக்ரோகோடசு சின்னமோமியசு விவிடசு*: அந்தமான் தீவுகள்
- *பெரிக்ரோகோடசு சின்னமோமியசு செப்பாரடசு*: மியான்மர் (தெற்கு)(மெர்குய் மாவட்டம்) மற்றும் தீபகற்ப தாய்லாந்து
- *பெரிக்ரோகோடசு சின்னமோமியசு தாய்*: மியான்மர் முதல் தாய்லாந்து மற்றும் லாவோஸ் வரை
- *பெரிக்ரோகோடசு சின்னமோமியசு சாசெரோடசு*: கம்போடியா மற்றும் வியட்நாம்
- *பெரிக்ரோகோடசு சின்னமோமியசு சாச்சுராடசு*: சாவகம் மற்றும் பாலி
# சிறிய மின்சிட்டு

## நடத்தை

சிறிய மின்சிட்டு என்பது முள் காடு மற்றும் புதர்க்காடுகளில் இனப்பெருக்கம் செய்யும் பறவையாகும். கூடு என்பது ஒரு கோப்பை வடிவ அமைப்பாகும். இதில் இரண்டு முதல் நான்கு வரை, புள்ளிகளுடன் கூடிய முட்டைகள் இடும். பெண் மின்சிட்டுகள் முட்டைகளை அடைகாக்கும்.  
இந்த மின்சிட்டு மரங்களில் உள்ள பூச்சிகளைப் பறந்து பிடிப்பதன் மூலமோ அல்லது அமர்ந்திருக்கும்போதோ பிடிக்கிறது. சிறிய மின்சிட்டு சிறிய மந்தைகளாகக் காணப்படும்.
# திருப்புகழ் (காசிம் புலவர்)

காசிம் புலவர் எழுதிய **திருப்புகழ்** என்பது அருணகிரிநாதர் முருகன் மீது பாடிய திருப்புகழின் அமைப்பில் முகம்மது நபியைப் பாடி எழுதிய திருப்புகழ் ஆகும். இந்த நூலின் காலம் கி.பி. 18-ஆம் நூற்றாண்டு ஆகும். இது சமயச் சான்றோர்கள் மீது திருப்புகழ் பாடும் இசுலாமியத் தமிழ் இலக்கிய மரபுக்கு ஒரு முன்னோடி நூல் ஆகும்.
# இலங்கை தொங்கும் கிளி

**இலங்கை தொங்கும் கிளி** (*Sri Lanka Hanging Parrot*, *லோரிகுலசு பெரிலினசு*) என்பது இலங்கையில் காணப்படும் சிறிய கிளியாகும்.
# இலங்கை தொங்கும் கிளி

## விபரம்

இலங்கை தொங்கும் கிளி சிறியதும், பச்சை நிறத்திலும் காணப்படும் இது குறுகிய வாலுடன் 13&nbsp;செ.மீ நீளமுடையது. வளர்ந்த கிளி சிவப்பு நிறத்தில் முடியும் பிட்டமும் கொண்டு காணப்படும். பிடரி மற்றும் பின் புறத்தில் செம்மஞ்சல் காணப்படும். நாடியும் கழுத்தும் பளுப்பு நீல நிறத்திலிருக்கும். அலகு சிவப்பாகவும் விழித்திரைப்படலம் வெண்மையாகவும் இருக்கும்.  
வளர்ச்சியடையாத கிளியின் பின்புறத்தில் செம்மஞ்சல் குறைவாகவும், பிட்டம் குறை நிறத்திலும், முடியில் குறைவான செம்மஞ்சலும் காணப்படும். போலியான நீல நிறத்தை தொண்டைப் பகுதியில் கொண்டும், செம்மஞ்சல் அலகும் பளுப்பு விழித்திரைப்படலம் கொண்டும் காணப்படும்.
# காத்தவராயன் கதை

**காத்தவராயன்** என்பவர் ஒரு தமிழ்நாட்டு நாட்டுப்புறத் தெய்வமாவார்.
# காத்தவராயன் கதை

## காத்தவராயனின் முற்பிறவி கதை

முருகப்பெருமானின் ஒரு அவதாரமாக காத்தவராயன் கருதப்படுகிறார். ஈசனிடம் பார்வதி, தான் செய்த ஒரு தவறுக்கு தண்டனை பெறுவதைச் சகிக்காத முருகன், சிவனை எதிர்த்துப் பேச, சிவனின் கோபத்திற்கு ஆளாகி மனிதனாகப் பிறந்ததாக வரலாறு.
# காத்தவராயன் கதை

## வரலாறு

காத்தவராயன் கதையின் கூறுகள் வெவ்வேறு வழிகளில் கூறப்படுவதுண்டு.
சாதாரண குடும்பத்தில் பிறந்த காத்தவராயன் அப்பகுதி அரசன் மகள் ஒருத்தியைக் காதலித்து மணம் செய்து கொண்டான். அரசமகளை திருமணம் செய்த குற்றத்தினால், மன்னனது சினத்திற்கு ஆளாகி சிறையில் அடைக்கப்பட்டு பின்னர் மன்னனிடம் தனது காதலுக்காக "மக்களால் வணங்கப்படும் தேவரும் தெய்வங்களும் இவ்வாறே பெண்களைக் காதலித்து மணம் செய்துகொண்டுள்ளார்கள்" என்று காத்தவராயன் வாதிடுகிறான். ஆனாலும் அவன் வாதத்தை ஏற்று கொள்ளாமல் கழுயேற்றி சாகடிக்க ஆணை இடபட்டது ஆனால் கழுவேறிய சில நேரத்தில் தான் முற்பிறவியால் உயிர்த்தெழுந்து தெய்வமாக வணங்கபட்டு வருகிறார்.  
காத்தவராயன் கதை அல்லது தமிழகத்தில் நடுநாடு என்று அழைக்கப்படும் விழுப்புரம்-திருச்சியைச் சுற்றி உள்ள ஊர்களில் வழங்கும் ஒரு கதையும், கதையை தழுவிய கூத்தும் ஆகும். இது அடிப்படையில் சாதி அமைப்பு முறையை மீறிய ஒரு திருமணக் கதை ஆகும். ஆனால் இது சாதி அமைப்பை நிலைநாட்டும் வழியிலும் கூறப்படுவதுண்டு.  
காத்தவராயன் காதலித்து உயிர்துறக்க காரணமாய் இருந்த பெண்ணின் பெயர் ஆரியமாலா, இப்பொதும் கூட காதலுக்கு காத்தவராயன்-ஆரியமாலா காதல் உவமையாக சொல்லபடுவது வழக்கத்தில் உள்ளது.
# காத்தவராயன் கதை

## திரைப்படத்தில்

சிவாஜி கணேசன் நடித்த காத்தவராயன் கதை தொடர்பான திரைப்படம் காத்தவராயன் என்ற பெயரில் 1958-இல் தமிழில் வெளிவந்தது.
இதற்கு முன்பாகவே பி.யு. சின்னப்பாவின் நடிப்பில் ஆர்யமாலா என்ற காத்தவராயன் கதை தொடர்பான திரைப்படம் 1942-இல் வெளிவந்தது குறிப்பிடத்தக்கது..
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

எல்லா விக்கிகளிலும் படங்களை இணைத்தல் கட்டுரைகளை அல்லது பிற உள்ளடக்கங்களை விரிவாக்க, மெருகூட்ட உதவும்.
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## எங்கிருந்து படங்களைப் பெறுவது

நீங்கள் பயன்படுத்த விரும்பும் படங்கள் அந்த விக்கியில் அல்லது பொதுவகத்தில் (Wiki Commons) இருக்கலாம். உள்ளூர் விக்கியில் இருக்கும் படங்களை அந்த விக்கியில் மட்டுமே பயன்படுத்த முடியும். பொதுவகத்தில் இருக்கும் படங்களை எல்லா விக்கிகளும் பயன்படுத்த முடியும். காப்புரிமை, பயனர் தெரிவு ஆகிய காரணங்களால் ஒரு படம் உள்ளூர் விக்கியிலோ அல்லது பொதுவகத்திலோ பதிவேற்றப்படலாம். உங்களுக்கு பொருத்தமான ஒரு படத்தைத் தெரிவு செய்து, அதன் இணைப்பைச் சொடுக்கி, அதன் பெயரைக் குறித்துக் கொள்ளுங்கள். இங்கு இல்லாத படங்களை நீங்கள் காப்புரிமை விதிகளுக்கு கட்டுப்பட்டு பதிவேற்றிப் பயன்படுத்தலாம், அதைப் பற்றி பின்னர் பார்ப்போம்.
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## படத்தை இணைத்தல்

படத்தை இணைக்கும் போது தற்போது அறிமுகப்படுத்தப்படும் புதிய இடைமுகத்துக்கும் நெடுங்காலம் வழமையில் இருக்கும் இடைமுகத்துக்கும் வேறுபாடுகள் உண்டு. இந்த இடைமுகங்கள் இல்லாமல் குறியீடுகளைப் பயன்படுத்தியும் படங்களைச் சேர்க்க முடியும். இந்தக் கையேட்டு எடுத்துக்காட்டுகளுக்கு ஸ்டீவர்டிகோவின் விக்கிப்பீடியா சின்னம் பயன்படுத்தப்பட்டுள்ளது. இந்தப் படத்தின் பெயர் Wikipedesketch.png ஆகும். இது பொதுவகத்தில் உள்ளது.  
ஓரு படத்தைத் தானாகவே உள்ளிட, (படத்தை உள்ளிடு) பொத்தானை சொடுக்கிடுக.  
அது உங்களுக்கு "கோப்பை நுழை" என்ற கீழே காட்டப்பட்ட உரையாடல் பெட்டியை (dialog box) காட்டும்.  
அதனுள் நீங்கள் குறித்துக் கொண்ட படத்தின் பெயரையும், அது எவ்வாறு காட்டப்பட வேண்டும் என்ற தகவலையும் இடுங்கள். பின்வரும் எடுத்துக்காட்டைப் பாருங்கள்:  
மேலே உள்ள உரையாடல் பெட்டியில் "உள்ளிடு" என்ற பொத்தானைச் சொடுக்கினால் அது பின்வரும் விக்கி குறியீட்டை தொகுப்புப் பெட்டியில் சேர்க்கும்:
<pre>  
</pre>
இது உலாவியில் பின்வருமாறு காட்சி தரும்:
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## படத்தின் பண்புகள்

ஒரு படம் காண்பிக்கவேண்டிய இடம், படத்தின் அளவு, சட்டமிடுதலா இல்லையா (adding or not), படத்துக்கு படவிளக்கங்கள் (captions) சேர்த்தல் ஆகியவற்றை நாம் படத்தை இணைக்கும் போதோ, அல்லது அதன் பிறகோ மாற்றலாம்.
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## படத்தின் பண்புகள்

### இடம்

ஒரு படம் இடது, வலது, மையம் ஆகிய இடங்களில் உரையோடு(text) சேர்ந்து மிதக்குமாறு (float) செய்யலாம். அவ்வாறு உரையோடு சேர்ந்து மிதக்காமல் இடுவது என்றால் ஒன்றுமில்லை என்ற இடலாம்.  
எடுத்துக்காட்டு:  
<pre>  
</pre>
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## படத்தின் பண்புகள்

### அளவை மாற்றுதல்

ஒருவேளை படிமத்தின் அளவு மிகப் பெரியதாக இருக்கலாம். அந்த நேரங்களில் கட்டுரையின் பார்வையாளர்களுக்கு ஓர் சிறிய கட்டைவிரலளவு (குறுபடிமம் - **) படத்தை மட்டுமே காட்ட விரும்பினால், அவ்வாறு செய்ய முடியும். குறுபடிமங்கள் எப்போதும் சட்டத்துடனேயே இருக்குமாதலால் தலைப்பு கொடுப்பது எளிது.  
விக்கி வடிவமைப்பு ஆணை தானாகவே தகுந்த அளவிற்கு மாற்றும் திறன் கொண்டது; அதாவது, பதிவேற்றுபவர்கள் ஒரு அளவில் பதிவேற்றினாலும் அதனை இணைத்துள்ள கட்டுரையை நோக்குபவர்களுக்கு காட்டப்படும் படிமத்தின் அளவு தானாகவே சரிசெய்யப்படுகிறது. காட்டாக, படத்தின் அளவை 100 பிக்செல்கள் அகலமாக வைத்துக் கொள்வோம்:  
எடுத்துக்காட்டு:
<pre>  
</pre>
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## படத்தின் பண்புகள்

### குறு படமாக்கல்

ஓர் *குறும்படிமம்* என்பது சட்டமிடப்பட்ட கட்டைவிரலளவு உள்ள படிம நகலாகும். படிமத்தினை சுற்றி ஓர் இளங்கருப்பு எல்லைச்சட்டத்தை கொண்டிருக்கும். இது பயனருக்கு இதைவிட பெரிய அளவிலான படிமம் இருக்கிறது என்பதை அறிவிக்கும் விதமாகும். அதே நேரம் அந்தப் படிமத்தினைக் குறித்த குறிப்பொன்றை இட வழி செய்கிறது.
<pre>  
</pre>  
<br clear="all" />
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## படத்தின் பண்புகள்

### பட விளக்கம் சேர்த்தல்

<pre>  
</pre>  
<br clear="all" />
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## படத்தின் பண்புகள்

### பல்வேறு விருப்புகளை இணைத்தல்

மேற்கண்ட பல விருப்பத்தேர்வுகளை ஒருசேர பயன்படுத்த வேண்டியிருக்கும். ஓர் படிமத்தை நாம் மிதவையாக,வலது ஒழுங்கமைந்து, குறும்படிமமாக, 100 பிக்செல் அளவுடையதாக,குறிப்புரையுடன் இணைக்க வேண்டும் என வைத்துக்கொள்வோம். இந்த விருப்பத்தேர்வுகள் அனைத்துமே ஒருசேர பயன்படுத்தலாம்;அவற்றின் வரிசை முக்கியமல்ல. ஒரே விதி:படிமத்தின் பெயர் முதலிலும் குறிப்புரை கடைசியிலும் வர வேண்டும்:
<pre>  
</pre>
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## படத்தைப் பதிவேற்றல்

### படிமம் ஏற்கனவே உள்ளதா என அறிதல்

வேறு இணையத்தளங்களிலிருந்து பெறப்படும் ஒரு படிமமாயின், அது ஏற்கெனவே விக்கிப்பீடியாவில் உள்ளதா என்பதை பெயர்களைக் கொடுத்து தேடிப் பார்க்கலாம். அல்லது, **தரவேற்றம் செய்யப்பட்டுள்ள படிமங்களின் பட்டியலை** சென்று பார்வையிடலாம்.
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## படத்தைப் பதிவேற்றல்

### படிமங்களை விக்கிப்பீடியாவில் தரவேற்றம் செய்தல்

- பயனர் கணக்கை வைத்திருக்கும் ஒருவரின் கணக்கானது உறுதிப்படுத்தப்பட்ட பின்னரே, அவர் தனது கணக்கில் புகுபதிகை செய்த பின்னர் படிமத்தை தரவேற்றம் செய்ய முடியும்.
- முதலில் படிமத்தை உங்கள் கணினியில் தரவிறக்கம் செய்து வைத்துக் கொள்ளுங்கள்.
- தமிழ் விக்கிப்பீடியாவில் தரவேற்றம் செய்ய விரும்புகின்றீர்களாயின், தமிழ் விக்கிப்பீடியாவின் முதற்பக்கத்தில், வலது பக்க நிரலிலுள்ள இணைப்புகளில், **கோப்பைப் பதிவேற்று** இணைப்பை சொடுக்கிச் செல்லுங்கள். விக்கிமீடியா பொதுமத்தில் தரவேற்றம் செய்ய விரும்பின், Wikimedia Commons இல் வலது பக்க நிரலிலுள்ள இணைப்புகளில், **Upload file** இணைப்பைச் சொடுக்கிச் செல்லுங்கள்.
- அங்கே காணப்படும் படிவத்தில் தேவையான விபரங்களை நிரப்புங்கள்.
- உங்கள் கணினியிலுள்ள படிமக்கோப்பை (மூலக் கோப்பின் பெயர்) அதற்குரிய இடத்தில் தெரிவு செய்து, அதற்கான இலக்கு கோப்பின் பெயரையும் (தமிழ் விக்கிப்பீடியாவில் நீங்கள் கொடுக்க விரும்பும் பெயர்) கொடுங்கள்.
- ‘சுருக்கம்' என்ற இடத்தில் கோப்பைப் பற்றி சுருக்கமாக விபரம் கொடுங்கள். இது குறிப்பிட்ட கோப்புபற்றிய தேடலுக்கும், பயன்பாட்டிற்கும் பின்னாளில் உதவும். நியாய பயன்பாட்டு காரண விளக்கத்தையும் இங்கு இடுதல் வேண்டும்.
- அனுமதி என்ற இடத்தில் படிமத்திற்கான பொருத்தமான காப்புரிமையை தெரிவு செய்ய வேண்டும். நீங்களே எடுத்த நிழற்படமோ, வரைந்த சித்திரமோ எனில் GNU விதிகள்படி அனைத்து உரிமைகளையும் துறக்கிறீர்களா எனத் தெரிவிக்க வேண்டும். அல்லாவிடின், பொருத்தமான காப்புரிமை வகையைத் தெரிவு செய்யும்போது, காப்புரிமை விதிகள் எதையும் நீங்கள் மீறாமல் இருக்க வேண்டும்.
- பின்னர் 'கோப்பைப் பதிவேற்று' என்ற விசையை அழுத்தினால், உங்களது படிமம் விக்கிப்பீடியாவில் தரவேற்றம் செய்யப்பட்டுவிடும்.
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## படத்தைப் பதிவேற்றல்

### கட்டுரையில் படிமத்தை தரவேற்றம் செய்தல்

#### தமிழ் விக்கிப்பீடியாவில் தரவேற்றம் செய்யப்பட்ட படிமம்

தமிழ் விக்கிப்பீடியாவில் நீங்கள் படிமத்தை தரவேற்றம் செய்திருந்தால், நீங்கள் தரவேற்றம் செய்த படிமத்தின் பெயரை, உங்கள் கட்டுரையின் தொகுப்பில் இட வேண்டும். உதாரணத்திற்கு **படிமம்:நுங்கு1.JPG** என்ற படிமமானது, பனம்பழம் என்ற கட்டுரையின் தொகுப்பில், பின்வருமாறு குறிப்பிடப்பட்டு உள்ளிணைப்பு கொடுக்கப்பட்டிருப்பதைக் காணலாம்.
</br>
**படிமம்:நுங்கு1.JPG|rightt|குறுக்காக வெட்டி பாதியாக்கப்பட்ட நுங்கு**
</br>
இதில் தமிழ் விக்கிப்பீடியாவில் தரவேற்றம் செய்யப்பட்ட பெயர் **நுங்கு1.JPG** என்பதாகவும், கட்டுரையில் குறிப்பிட்ட படிமத்திற்கு வழங்கப்பட்ட பெயர்/தலைப்பு, **குறுக்காக வெட்டி பாதியாக்கப்பட்ட நுங்கு** என்று இருப்பதையும் காணலாம். அத்துடன், கட்டுரையில் படம் அமைந்திருக்கும் இடம், படிமத்தின் அளவு என்பனவும் குறிப்பிட்ட வார்ப்புருவில் மாற்றியமைக்கப் படலாம்.
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## படத்தைப் பதிவேற்றல்

### கட்டுரையில் படிமத்தை தரவேற்றம் செய்தல்

#### விக்கி பொதுமத்தில் தரவேற்றம் செய்யப்பட்ட படிமம்

விக்கி பொதுமத்தில் தரவேற்றம் செய்யப்பட்டுள்ள படிமங்களும் நேரடியாகவே தமிழ் விக்கிப்பீடியா கட்டுரைகளில் தரவேற்றப்பட முடியும். இது மேற்குறிப்பிட்டது போலவே இணைப்பு கொடுக்கப்படலாம். ஆனால் படத்திற்கான தலைப்பை நாம் தமிழில் மாற்றிவிட முடியும். உதாரணத்துக்கு, தொற்றுநோய் என்ற கட்டுரையில், 'நோய்க்கடத்தல்' என்ற பகுதியில் வரும் முதலாவது படம் கீழ் வருமாறு குறிப்பிடப்பட்டு பின்னர் உள்ளிணைப்பு கொடுக்கப்பட்டுள்ளது.
</br>
**Image:OCD handwash.jpg|தொற்றுநோயைத் தடுப்பதில் மிக முக்கியமான முறைகளில் ஒன்று கைகளை கழுவுதல்**.
</br>
இந்தப் படிமத்தின் இலக்கு பெயர் **Image:OCD handwash.jpg** என்று விக்கிமீடியா பொதுமத்தில் கொடுக்கப்பட்டிருக்கும். அதனை ஆங்கிலக் கட்டுரையில் பதிவேற்றம் செய்தபோது, பின்வருமாறு குறிப்பிடப்பட்டு உள்ளிணைப்பு கொடுக்கப்பட்டிருக்கும்..
</br>
**Image:OCD handwash.jpg|Washing one's hands, a form of hygiene, is the number one way to prevent the spread of infectious disease.**
</br>
இதில் நாம் படிமத்திற்கான கட்டுரையில் கொடுக்கப்படும் தலைப்பை மட்டும் மாற்றி விட்டு, தமிழ் விக்கிப்பீடியா கட்டுரையில் பதிவேற்றம் செய்துள்ளோம்.
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## படத்தைப் பதிவேற்றல்

### கட்டுரையில் படிமத்தை தரவேற்றம் செய்தல்

#### வேறு மொழி விக்கிப்பீடியாக்களில் தரவேற்றம் செய்யப்பட்ட படிமம்

வேறு மொழி விக்கிப்பீடியாக்களில் தரவேற்றம் செய்யப்பட்டிருக்கும் படிமங்களை, அதற்குரிய வார்ப்புருவைக் கொடுத்து நாம் தமிழ் விக்கிப்பீடியா கட்டுரைகளில் நேரடியாக தரவேற்றம் செய்ய முடியாது. அந்த குறிப்பிட்ட படிமங்களை நமது கணினியில் தரவிறக்கம் செய்து, பின்னர் அதை மீண்டும் தமிழ் விக்கிப்பீடியாவிலோ, அல்லது விக்கிமீடியா பொதுமத்திலோ தரவேற்றம் செய்த பின்னரே, தமிழ் விக்கிப்பீடியா கட்டுரைகளில் தரவேற்றம் செய்ய முடியும்.
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## காப்புரிமை விபரங்கள்

### காப்புரிமை அற்றவை

ஒரு படிமமானது தமிழ் விக்கியிலோ, பிறமொழி விக்கிகளிலோ அல்லது விக்கிமீடியா பொதுமம் **(Wikimedia Commons)** தளத்திலோ இருந்தால் அந்தப் படிமத்தின் மீது அழுத்தி, அப்படிமத்தின் விவரணப் பக்கத்திற்கு சென்று படிமம் பற்றிய விபரங்களை அறிந்து கொள்ளலாம். பொதுவாக விக்கிப்பீடியாவில் காணப்படும் படிமங்கள் யாவும் காப்புரிமைக்கு உட்படாதவை (Free License Images). ஆதலால், அங்கிருக்கும் படங்களை அனுமதியெதுவுமின்றி எவரும் பயன்படுத்த முடியும். விக்கிமீடியா பொதுமம் தளத்தில் தரவேற்றம் செய்யப்பட்டிருக்கும் படிமங்கள், மிக இலகுவாக தமிழ் உட்பட, எல்லா மொழி விக்கிப்பீடியாக்களிலும், விக்கிப்பீடியாவின் இணைத் திட்டங்களிலும் எடுத்துப் கையாளப்படக் கூடியவையாக இருக்கும். விக்கிப்பீடியா காமன்ஸ் என்பது அனைத்துமொழி விக்கிப்பீடியாக்களுக்கும் பொதுவான படிமங்களின் சேமிப்புக் கிடங்கு. ஆதலால் படிமம் ஒன்றைப் புதிதாகத் தரவேற்றம் செய்யும்போது, அதனை விக்கிமீடியா பொதுமம் தளத்தில் தரவேற்றம் செய்தல் சிறந்த முறையாகும். உங்கள் சொந்தப் படிமமொன்றை நீங்கள் தமிழ் விக்கியிலோ, பிறமொழி விக்கிகளிலோ அல்லது விக்கிமீடியா பொதுமம் தளத்திலோ தரவேற்றம் செய்யும்போது, அதை காப்புரிமை அற்றதாகச் செய்வீர்கள்.
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## காப்புரிமை விபரங்கள்

### காப்புரிமை உள்ளவை

படிமமானது ஏதாவதொரு இணையதளத்தில் இருக்கின்றதாயின், அவ்விணையத் தளத்தில் காப்புரிமைபற்றி ஏதாவது குறிப்பிடப்பட்டிருக்கிறதா என்று பார்க்கலாம். அப்படி எதையும் பார்க்க முடியாதவிடத்து, படிமத்தின் காப்புரிமை பற்றி அதனை உருவாக்கியவரைத் தொடர்பு கொண்டு பெறவேண்டும். அனேகமாகப் பக்கத்தை உருவாக்கியவரை மின்னஞ்சல் மூலம் தொடர்பு கொள்ள இயலும்.  
காப்புரிமை உள்ள படிமங்களை நீங்கள் தமிழ் விக்கியிலோ, பிறமொழி விக்கிகளிலோ அல்லது விக்கிமீடியா பொதுமம் தளத்திலோ தரவேற்றம் செய்ய விரும்பினால், உரிமையாளரைத் தொடர்பு கொண்டு, அப்படிமத்தைப் பயன்படுத்துவதற்கான முறையான அனுமதியைப் பெற வேண்டும். அத்துடன், உரிமையாளரிடம், நீங்கள் அந்தப் படிமத்தை விக்கிப்பீடியாவில் தரவேற்றம் செய்யும்போது, அது காப்புரிமை அற்றதாக்கப்படும் என்பதையும் எடுத்துக் கூறி அனுமதி பெற வேண்டும். அந்த அனுமதிபற்றிய விபரத்தை permissions-commons@wikimedia.org க்கு, குறிப்பிட்ட படிமத்தையும் இணைத்து மின்னஞ்சல் செய்ய வேண்டும்.
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## காப்புரிமை விபரங்கள்

### நியாயமான பயன்பாடு காரண விளக்கம்

நியாயமான பயன்பாடு என்று குறிப்பிடுவது ஒரு குறிப்பிட்ட படிமத்துக்கான காப்புரிமை உள்ளவரிடம் அனுமதி பெறாது, ஒரு குறிப்பிட்ட விக்கி கட்டுரைக்குத் தகுந்த விளக்கம் அளிக்க அந்தப் படிமம் அவசியமானது, வேறு மாற்று இல்லை, தரம் குறைந்த பிரிதிறன் கொண்ட படிமம் ஏற்றப்படுகிறது போன்ற காரணங்களைக் கூறி நிபந்தனை முறையில் அந்த விக்கியில் தரவேற்றம் செய்வதாகும்.  
நீங்கள் சில நேரங்களில் காப்புரிமை அற்ற படிமங்களைப் பெறுதல் இயலாததாக இருந்து, கட்டுரைக்கு மிகத் தேவையாக இருந்தால் நியாயப் பயன்பாட்டினை தகுந்த காரணங்களை விளக்கி நியாயப்படுத்த வேண்டும். உரிமையில்லா படிமங்களையோ அல்லது பிற ஊடகங்களையோ பயன்படுத்தினால், இரு விடயங்களைப் படிம விவரணப் பக்கத்தில் உள்ளிடுவது தேவையாகும்:
1. தகுந்த **காப்புரிமை குறிச்சொல்** கொண்டு நியாய பயன்பாட்டினை விளக்குதல். பட்டியலுக்குப் பார்க்கவும் விக்கிப்பீடியா:படிம காப்புரிமை குறிச்சொற்கள்/உரிமையற்றவை .
1. விவரமான **நியாயப் பயன்பாடு காரண விளக்கம்**. ஒவ்வொரு கட்டுரையிலும் படிமத்தைப் பயன்படுத்தும்போது தனியான, குறிப்பிட்ட காரண விளக்கத்தை அளிக்க வேண்டும். எந்தக் கட்டுரையில் இந்தப் படிமம் பயன்படுத்தப்பட்டுள்ளது என்பதைக் காரண விளக்கத்தில் குறிப்பிட வேண்டும்.  
இதற்கான உரிமையில்லா பயன்பாடு காரணவிளக்கம் வழிகாட்டுதல் பக்கத்தைப் படித்த பின்னரே படிமத்தைத் தரவேற்றவும். இக் கொள்கைப்படி தரவேற்றப்பட்டுள்ள ஓர் படத்திற்கான எடுத்துக்காட்டு  
காமன்சில் உள்ள படங்கள் முழு காப்புரிமை துறப்புடன் பொதுபரப்பில் இருப்பதால், இப்படிமத்தின் உரிமையாளர், தனது அனைத்து காப்புரிமைகளையும் துறந்து முழுமையான கட்டற்ற உரிமம் வழங்கினாலன்றி காமன்சில் தரவேற்ற முடியாது. மாறாக ஒரு விக்கியில் நியாயமான பயன்பாட்டுக் கொள்கைப்படி, அந்தக் கட்டுரைக்கு மட்டும் நியாயமான பயன்பாடாகக் கருதப்படும் படங்கள் தகுந்த காரணங்கள் மற்றும் காப்புரிமை விளக்கங்களுடன் அந்த குறிப்பிட்ட விக்கியில் இருக்கலாம். அப்படி ஒரு விக்கியில் காணப்படும் ஒரு படிமமானது, வேறொரு விக்கியிலும் அவசியமேற்படுமிடத்து, அதே நியாயமான பயன்பாட்டுக் கொள்கைப்படி, தகுந்த காரணங்கள் காப்புரிமை விளக்கங்களுடன் தரவேற்றம் செய்யப்படலாம்.
# விக்கிப்பீடியா:தமிழ் விக்கியூடகக் கையேடு/படங்கள் சேர்த்தல்

## மேலதிக தகவல்கள்

- http://en.wikipedia.org/wiki/Wikipedia:Picture_tutorial
# விக்கிப்பீடியா:தமிழ் விக்கியூடகக் கையேடு/கட்டுரையைத் தொகுத்தல், தொடங்கல்

எந்த ஒரு விக்கியிலும் மிகப் பெரும்பான்மையான பக்கங்களையும் யாரும் தொகுக்கலாம். இதனால் உள்ளடக்கங்கள் வாசகர்களுக்கு உடனடியாக மேம்படுத்தப்படுத்தப்படுகின்றன. இதனைச் செய்ய ஒருவர் விக்கியில் "புகுபதிகை" செய்திருக்கக்கூடத் தேவை இல்லை. எத்தகைய சிறு திருத்தம் அல்லது மாற்றம் செய்திருந்தாலும் அவர் விக்கிப்பீடியர் அல்லது விக்கியர் என அறியப்படுகிறார். விக்கியூடகங்களில் தரத்திற்கும் இற்றைப்படுத்திய தகவல்களுக்கும் இவர்கள் ஒவ்வொருவருமே பொறுப்பேற்றுப் பெருமை கொள்ளலாம்.  
எந்த ஒரு விக்கிப் பக்கத்தில் இருக்கும் **"தொகு"** என்ற தத்தலை அல்லது கீற்றை (tab) சுட்டுங்கள். இது கட்டுரையின் உள்ளடக்கம் இருக்கும், தொகுத்தல் வசதிகள் இருக்கும் தொகுத்தல் பெட்டிக்கு (Edit Box) இட்டுச் செல்லும். அங்கே நீங்கள் கட்டுரை இற்றைப்படுத்தலையோ, மேம்படுத்தலையோ, விரிவுபடுத்தலையோ செய்யலாம். **நீங்கள் எப்படி தொகுப்பது எனப் பரிசோதனைதான் செய்ய முற்படுகின்றீர்கள் என்றால், தயவுசெய்து முதலில் விக்கிப்பீடியா:மணல்தொட்டிக்கு செல்லுங்கள்.**  
இருப்பினும், சில பக்கங்கள் தொகுத்தலில் இருந்து காக்கப்பட்டுள்ளன. இந்தப் பக்கங்களில் <tt>தொகு</tt> என்றிருந்த தத்தலில் <tt>மூலத்தைக் காண்க</tt> என்ற தத்தலைக் காணலாம். இவற்றையும் மறைமுகமாகத் தொகுக்கலாம்; "தொகுத்தல் கோரிக்கைகள்"&nbsp; பக்கத்தில் விண்ணப்பித்தால்– தகுந்த அணுக்கம் உள்ள தொகுப்பாளர் உங்கள் கோரிக்கைக்கு பதிலளிப்பார். இதற்கு <tt>மூலம் பார்க்க</tt> தத்தலில் சொடுக்கி அப்பக்கத்தின் கடைசியில் உள்ள "தொகுத்தல் கோரிக்கை விடுக " இணைப்பின் மூலம் கோரிக்கை எழுப்பலாம்.  
நீங்கள் கட்டுரையில் மாற்றங்களைச் செய்து *முன்தோற்றத்தை காட்டு* என்ற விசைக் கட்டளையை அழுத்துவதன் மூலம் உங்கள் மாற்றங்கள் சரியாக அமைந்திருக்கின்றனவா என்று பார்க்கலாம். மாற்றங்கள் சரியென நீங்கள் கருதினால் அம்மாற்றங்கள் பற்றிய ஒரு குறிப்பை *சுருக்கம்* என்ற பெட்டியில் இட்டு, *பக்கத்தை சேமிக்கவும்* என்ற விசைக் கட்டளையை அழுத்திப் பக்கத்தைச் சேமியுங்கள். வேண்டுமானால், சுருக்கம் எழுதும் பொழுது நீங்கள் (legend) பயன்படுத்தலாம். தற்போது நீங்கள் செய்த மாற்றங்கள் அனைவரும் பார்க்கும் வகையிலும் பயன்படும் வகையிலும் வலையேற்றப்பட்டிருக்கும்.  
மேலும், ஒரு கட்டுரையின் *உரையாடல்* தத்தலைச் சுட்டுவதன் மூலம் அக்கட்டுரை பற்றிய பேச்சுப் பக்கத்துக்கு செல்லலாம். பேச்சு பக்கத்தில் **"+"** தத்தலை அமுக்குவதன் மூலம் புதிய பிரிவு ஒன்றை ஆரம்பிக்கலாம், அல்லது மற்றைய பக்கங்களைத் தொகுப்பது போலவே பேச்சுப் பக்கத்தையும் தொகுக்கலாம்.
# விக்கிப்பீடியா:தமிழ் விக்கியூடகக் கையேடு/கட்டுரையைத் தொகுத்தல், தொடங்கல்

## புதிய பக்கத்தைத் தொடங்குதல்

1. "விடுதலை" என்ற தலைப்பிலான புதிய பக்கத்தை உருவாக்க, http://ta.wikipedia.org/wiki/விடுதலை என்ற URLஐ வலை உலாவியின்(Browser) முகவரிப் பெட்டியில் (Address bar)உள்ளிடவும். விடுதலை என்ற தலைப்பிட்ட புதிய பக்கம் "விடுதலை குறித்த கட்டுரையைத் தொடங்குங்கள்" என்ற இணைப்புடன் தோன்றும். அந்த இணைப்பைத் தேர்வு செய்து, நீங்கள் கட்டுரை எழுதத் தொடங்கலாம்.  
2. "விடுதலை" என்ற தலைப்பிலான புதிய பக்கத்தை உருவாக்க, விடுதலை என்ற சொல்லை விக்கிப்பீடியா "தேடு" பெட்டியில் உள்ளிட்டு "செல்" பொத்தானை அழுத்துங்கள். அத்தலைப்புடைய கட்டுரை இல்லாத பட்சத்தில், தேடல் முடிவுகள் பக்கத்தில், அக்கட்டுரையை உருவாக்குவதற்கான சிவப்பு இணைப்பு தரப்படும். அந்த இணைப்பைத் தேர்வு செய்து, நீங்கள் கட்டுரை எழுதத் தொடங்கலாம்.
# தமிழக வருவாய் கோட்டங்களின் பட்டியல்

**தமிழக வருவாய் கோட்டங்களின் பட்டியல்** என்பது, இந்தியாவின் தென்னக மாநிலமான, தமிழ்நாட்டிலுள்ள வருவாய் கோட்டங்கள் மற்றும் வட்டங்களின் பட்டியலை உள்ளடக்கியதாகும். இப்பிரிவுகள், மாவட்டங்களின் அடிப்படையில் பிரிக்கப்பட்டதாகும். தமிழகத்திலுள்ள மாவட்டங்களிள் வருவாய் நிர்வாகத்திற்காக, 38 மாவட்டங்களையும் வருவாய் கோட்டங்கள் மற்றும் வட்டங்களாகவும் பிரிக்கப்பட்டன.
மேலும் ஒவ்வொரு வட்டமும் வருவாய் கிராமங்களாக பிரிக்கப்பட்டன.
# தமிழக வருவாய் கோட்டங்களின் பட்டியல்

## வருவாய்த்துறை அமைப்பு

தமிழகத்தலுள்ள வருவாய் வட்டங்களின் மாவட்ட வாரியான பட்டியல்  
தமிழகத்திலுள்ள வருவாய் வட்டங்களின் மாவட்ட வாரியான பட்டியல்
**வருவாய் வட்டம்
!align= width=வருவாய் கிராமம்**  
| 3 | அரியலூர் | அரியலூர் | 68 |
| --- | --- | --- | --- |
# வால்மீகர் ஞானம்

சித்தர்களில் ஒருவரான வால்மீகர் என்பவர் பாடிய நூல் **வால்மீகர் ஞானம்** என்றும், **வால்மீகர் சூத்திர ஞானம்** என்றும் குறிப்பிடப்படுகிறது. நூலின் காலம் 16 ஆம் நூற்றாண்டு. இதில் 16 விருத்தப் பாடல்கள்
# வால்மீகர் ஞானம்

#### பாடல் - எடுத்துக்காட்டு

வந்ததுவும் போனதுவும் வாசி ஆகும்
:வானில் வரும் ரவி மதிழும் வாசி ஆகும்
சிந்தை தெளிந்து இருப்பவனாம் அவனே சித்தன்
:செகமெல்லாம் சிவம் என்றே அறிந்தோன் சித்தன்
நந்தி என்ற வாகனமே தூல தேகம்
:நான்முகனே கண் மூக்கு செவி நாக்கு ஆகும்
தந்திமுகன் சிவசக்தி திருமூச்சு ஆகும்
:தந்தை தாய் ரவி மதி என்று அறிந்து கொள்ளே.
##### இப்பாடலில் சொல்லப்பட்ட செய்தி
| உடல் | தெய்வம் |  |
| --- | --- | --- |
| வாசி | வருவது, போவது
வானில் வந்து போகும் சூரியனும் சந்திரனும் |  |
| சித்தன் | சிந்தை தெளிந்திருப்பவன்
உலகமும் அண்டவெளியும் ஆகிய செகம் அனைத்தும் **சிவம்** |  |
| நம் உடல் | சிவத்தைச் சிமக்கும் நந்தி என்னும் வாகனம் |  |
| கண், மூக்கு, செவி, நாக்கு | நான்முகன் |  |
| திருமூச்சு | ஆனைமுகன்
சிவசத்தி |  |
| நம் தந்தை தாய் | சூரியனும் சந்திரனும் | } |
# வால்மீகர் ஞானம்

## வான்மீகர் கூறும் ஞானக் கருத்துகளில் சில

- சிவம் இருள்வெளி. அது அருவம். சூரியனும் சந்திரனும் திருமால் அவன் முகம் சிவசத்தி.
- சரியை என்பது பூரகம் . கிரியை என்பது கும்பகம் யோகம் என்பது பிரிந்து வெளியேறும் மூச்சு. இதனால் உடலுக்குள் புகுகின்ற பிராணவாயு சிவசத்தி அடங்கும் வீடு. இவற்றை உணர்ந்தவன் சித்தன்.
- கல் செம்பைப் பூசிப்பவர்களும், காய் கனி தின்று காட்டில் திரிவோரும் பித்தர்.
- குரு, சீடன் என வேடம் அணிந்து திரிபவர் கசடர்.
- புலித்தோல், கசாயம் அணிந்துகொண்டு யோகி, ஞானி என்று காட்டில் அலைய வேண்டா.
- வேதம் 4, சாத்திரம் 6, புராணம் 18 என அவரவர் பிழைப்புக்காகப் படைத்துக்கொண்டனர்.
- பாடை வேணும்
- பாடையில் சிவம் இல்லை. வாசியில் சிவன், நான்முகன், திருமால் உள்ளனர்.
- சிவசிவா பாடல் 18-க்குத் திறவுகோல் **வான்மீகன் பதினாறு**
- மௌனமாக மூச்சோட்டத்தில் மனம் வைத்து, பின் அதனையும் மறந்து தாயாரை நினை.
- சிவசத்தி என்பது திருமூச்சு. இந்தச் சூக்குமத்தை மூடருக்குக் காட்டாதே.
- உன் விழியை நீயே காண்பது போல் ஆனந்தக் கூத்தைக் காண்.
- நித்திய கருமங்களைச் செய்பவர்களுக்குச் சித்தி கிட்டும்.
- உடலுக்குப் பதி மூலி
# அனேகன்

***அனேகன்*** இந்திய திரையுலகில், இயக்குநர் கே. வி. ஆனந்த் இயக்கிய தமிழ்த் திரைப்படமாகும். ஏ.ஜி.எஸ் நிறுவனத்தின் தயாரிப்பிலும், ஹாரிஸ் ஜெயராஜின் இசையிலும், தனுஷ், அமைரா தாஸ்தூர், கார்த்திக், அதுல் குல்கர்னி மற்றும் பலரது நடிப்பிலும் உருவானது. மேலும் ஓம்பிரகாஷ் ஒளிப்பதிவாளராகவும், ஆன்டனி படத் தொகுப்பாளராகவும் இருந்தனர். இப்படத்தின் படப்பிடிப்பு ஆவணி மாதம் 17ம் நாள் (2 செப்டம்பர் 2013) புதுச்சேரியில் துவங்கியது.
# அனேகன்

## நடிகர்கள்

- தனுஷ்
- கார்த்திக்
- அமைரா தாஸ்தூர்
- ஆஷிஷ் வித்யார்த்தி
- முகேஷ் திவாரி
- ஐசுவர்யா தேவன்
- தலைவாசல் விஜய்
- ஜெகன்
- லீனா
- விநாய பிரசாத்
# அனேகன்

## இசை

ஹாரிஸ் ஜயராஜ் இப்படத்திற்கு இசையமைத்துள்ளார். இவர் இயக்குநர் கே. வி. ஆனந்துடன் தொடர்ந்து 4வது முறையாக இணைந்து பணியாற்றியுள்ளார்.  
இப்படத்தில் மொத்தம் 6 பாடல்கள். சோனி நிறுவனத்தின் மூலம் 2014ம் ஆண்டு நவம்பர் 9ம் நாள் படத்தின் இசை வெளியிடப்பட்டது. சங்கர் மகாதேவன், C.S.அமுதன், திப்பு ஆகியோர் நீண்ட இடைவெளிக்குப் பின் ஹாரிஸ் ஜயராஜுடன் இப்படத்தில் இணைந்து பணியாற்றியுள்ளனர்.
# அனேகன்

## சந்தைப்படுத்துதல்

இப்பட முன்னோட்டத்தின் முதற்கட்டமாக, படத்தின் முதல் விளம்பரச் சித்திரம் ஆவணி மாதம் 16ம் நாள் (2013ம் ஆண்டு செப்டம்பர் மாதம் 1ஆம் நாள்) வெளியிடப்பட்டது. இதன் சிறப்பம்சம், படத்தின் பெயர் இலட்சனை, விளையாட்டுப் பலகையைப் (Gamepad) போல் வடிவமைக்கப்பட்டிருந்ததாகும். படத்தின் சில புகைப்படங்கள், விளம்பர சுவரொட்டிகள், 2013ஆம் ஆண்டு அக்டோபர் மாதம் 24ம் நாள் வெளியிடப்பட்டது. மேலும் திரைப்படத்தின் ஒரு நிமிட டீசர் 2014ம் ஆண்டு அக்டோபர் 21ம் நாள் தீபாவளியன்று சோனி நிறுவனம் தனது யூட்யூப் பக்கத்தில் வெளியிட்டது. டீசர் வெளியிட்ட ஒரு வாரத்தில் 750,000பேர் பார்த்தனர்.
# அனேகன்

## வெளியீடு

இப்படம் பிப்ரவரி 13ஆம் நாள் திரையிடப்பட்டது.
# வார்த்தாமாலை

'வார்த்தை', 'மாலை' என்னும் இரண்டு சொற்கள் இணைந்து **வார்த்தாமாலை** ஆயிற்று. வைணவ சமயத் தொடர்பான 456 வார்த்தைகளுக்கு இந்த நூலில் விளக்கங்கள் தரப்பட்டுள்ளன. நாதமுனிகள் வார்த்தையிலிருந்து தொடங்கி, வடக்குத் திருவீதிப்பிள்ளை பெரியவாச்சான் பிள்ளையோடு முடிவடைகிறது. பொரியவாச்சான்பிள்ளை காலம் 13 ஆம் நூற்றாண்டு. எனவே இந்த நூல் 13 ஆம் நூற்றாண்டு எனக் கொள்ளப்படுகிறது.  
'பின்பழகிய பெருமாள் சேர்தருளிய வார்த்தாமாலை' என்னும் தொடரைக் கொண்டு இதன் தொகுப்பாசிரியர் பின்பழகிய பெருமாள் எனக் கொள்ளப்படுகிறது. இவர் சிலவற்றைச் சேர்த்தவர் எனவும், நூலை உருவாக்கியவர் அல்லர் எனவும் மு. அருணாசலம் குறிப்பிடுகிறார். இந்த நூல் 'பின்பழகிய பெருமாள் ஜீயர் திருவடிகளே சரணம்' என்னும் தொடர் கொண்டு முடிகிறது.  
"ஸ்ரீ வைஷ்ணவர்கள் அவசியம் அறியவேண்டும் அர்த்தங்களையும் அணுஷ்டானங்களையும் பெண்களும் பேதைகளும் எளிதாக அறிந்து உஜஜீவிக்கும்படி ஸ்ரீமத் நாதமுனிகள் தொடக்கமானவர் அருளிச்செய்த வார்த்தாமாலை" - என என்பது இந்நூலின் முகப்பு ஏடு குறிப்பிடுகிறது.  
ஆசாரியர் மாணாக்கர்களுக்குச் சொன்ன விடைகள் என்னும் பாங்கில் சொற்களின் விளக்கங்கள் உள்ளன. விளக்கங்கள் ஒரு சொல் வடிவிலும், மூன்று பக்கம் வரையிலான செய்தி வடிவிலும் உள்ளன. 441 ஆம் வார்த்தைக்கான விளக்கம் ஏழு பக்க அளவில் விரிவாக உள்ளது.
# வார்த்தாமாலை

## வார்த்தை விளக்கம் - எடுத்துக்காட்டு

- அகங்காரமாவது ஒரு சர்ப்பம். மமதையாகிறது அதனுடைய உடல். ராகத் துவேஷங்கள் அதனுடைய பற்கள். இப் பற்களை முறிக்கத் தீரும்.
- பற்றிற்று எல்லாம் பற்றி அவனையும் பற்றுகை பக்தி. விடுவதெல்லாம் விட்டுத் தன்னையும் விடுதல் ப்ரபக்தி.
- எம்பெருமானை அபேட்சிக்கை வார்த்தாமாத்திரம். ஸ்ரீ வைணவர்களை அபேட்சிக்கை கையைப் பிடிக்கை. ஆசாரியனை அபேட்சிக்கை காலைப் பிடித்தல்
- எல்லா ஆசாரியர்களுடைய அபிப்பிராயமும், எல்லா ஆழ்வார்கள் திருவுள்ளக் கருத்தும், எல்லா வேதங்களுடைய கதியும், எல்லாச் சாத்திரங்களுடைய நினைவும், நிரூபித்த அளவில், ஆசாரியருடைய கைங்கரியமே பரம பிரயோஜனம் - என்று நஞ்சீயர் பிள்ளைக்கு அருளிச்செய்தார் என்று வடக்குத் திருவீதிப்பிள்ளை அருளிச்செய்வர்.
- ஆசாரிய கைங்கரியம் தனக்குப் பசி விளைந்து உண்கை. பாகவத கைங்கரியம் தாய்க்குச் சோறு இடுகை. பகவத் கைங்கரியம் ஒண்பூண் உண்மையும் மூப்புக்குச் சோறு இடுகையும் - என்று வடுகநம்பி அருளிச்செய்வர்.
- பிணச்சோறும், மணச்சோறும், விலைச்சோறும், புகழ்ச்சோறும், பொருட்சோறும், எச்சில்-சோறும் - இவை ஆறும் தியாஜ்யம். மற்றைச் சோறே வைணவன் உண்ணும் சோறு. - என்று தீர்த்தங்குடி சீயர் அருளிச்செய்வர்.
- துறை அறிந்து இழிந்து, முகம் அறிந்து கொடுத்து, வினை இறிந்து பரிமாறி, நினைவு அறிந்து அடிமை செய்யவேண்டும். 405 ஆம் வார்த்தை
இந்த நூல் 13 ஆம் நூற்றாண்டு உரைநடைக்குச் சிறந்த எடுத்துக்காட்டு.
# சொல் (ஒருசொல், ஒன்று அல்லது பல பொருள், நிகண்டு வழி)

ஒரு சொல்லானது இன்னின்ன பொருளைத் தரும் என முதன் முதலில் தோன்றிய திவாகர நிகண்டு சொற்பொருள் இங்கு தொகுக்கப்பட்டு அகர வரிசையில் தரப்படுகின்றது. இத்தொகுப்பில் 343 சொற்கள் இடம்பெற்றுள்ளன. இந்த நூலுக்குச் **சேந்தன் திவாகரம்** என்னும் பெயரும் உண்டு. திவாகர முனிவர் தன் நாட்டு அரசன் திவாகரனை இந்த நூலில் **பொறை** என்னும் சொல்லுக்குப் பொருள் கூறும்போது 'அம்பல் நாட்டை ஆளும் சேந்தன் என்னும் அரசனின் பொறுமை' எனக் குறிப்பிட்டுப் போற்றியுள்ளார். 'மால்' என்னும் சொல்லுக்குப் பொருள் கூறும்போது மால் என்னும் சொல் சோழனைக் குறிக்கும் என இவர் குறிப்பிடுவதால் இந்தச் சேந்தன் சோழர் குடியைச் சேர்ந்தவன் எனத் தெரிகிறது.
'
# சொல் (ஒருசொல், ஒன்று அல்லது பல பொருள், நிகண்டு வழி)

## பட்டியல்

### ச, ஞ வரிசை

1. சாமம் = யாமம், உபாயம்
1. சாறு = விழா, கள்
1. சிக்கம் = உச்சி, மயிர்வார் சீப்பு, உறி,
1. சித்திரம் = மெய்யே போலப் பொய்யை உரைத்தல், செய்-கோல-வடிவம், அழகு
1. சிரகம் = திவலை, கரகம்
1. சிலம்பு = மலை, ஒலி, பொலஞ்செய் (பொன்னால் செய்த) காலணி, புணர்தல்
1. சிலை = வில், மலை
1. சிறை = காவல், இறகு
1. சினை = கரு, உறுப்பு, மரக்கோடு
1. சீர் = இசைக்கருவி-ஓசை, பாரம், ஒன்றுதல், கால்-தண்ட்டை, ஒண்புழ், அழகு, செல்வம், சீர்மை
1. சுடர் = மதி, ஞாயிறு, கனலி, ஒளி
1. சுடிகை = சுட்டி, மயிர்-முடி
1. சூர் = தெய்வம், அச்சம், நோய்,
1. சூழி = முகப்படாம், வாவி
1. செச்சை = வெட்சி, வெள்ளாட்டுக்-கடா
1. செம்மல் = இறைவன், பழம்பூ, வீரர், புத்திரர், செந்நிறம்
1. செயிர் = குற்றம், சினவல் (சினம் கொள்ளல்)
1. செழுமை = வளன், கொழுப்பு
1. சேண் = உயர்வு, நீளம்
1. சேந்து = கருந்தோடு, ஒப்பு
1. சேய் = செவ்வாய், முருகன், இளைமை, புத்திரர்,
1. ஞானம் = அறிவு
1. ஞெள்ளல் = சோர்வு, மிகுதல், உடன்படல், படுகர், நாவின் ஒலி, தெரு, தெரு, மேன்மை
# சொல் (ஒருசொல், ஒன்று அல்லது பல பொருள், நிகண்டு வழி)

## பட்டியல்

### த வரிசை

1. தடம் = பெருமை, கோட்டம் (வளைவு), மலை
1. தண்டு = தண்டு, ஊன்று, தடி
1. தண்ணடை = நாடு, ஊர்
1. தபனன் = அனல், அருக்கன்
1. தபுதல் = கெடுதல், சாதல்
1. தரணி = நிலம், மலை, இரவி
1. தவல் = மிகுதல், குறைதல்
1. தன்மை = இயல்பு, தன்மையுடைய பொருள்
1. தனிமம் = அழகு, மெத்தை
1. தா(வு) = வலி, வருத்தம், தாவு, இடையிடு
1. தாணு = குற்றி, தூண்
1. தாமம் = ஒளி, தார்-மாலை
1. தாயம் = உரிமை, தம்குடித்-தமர்
1. தார் = பூ, பூமாலை, போரில் முன் செல்லும் கொடிப்படை, மாவினுக்கு அணிகலன், கிண்கிணி மாலை, பெயர்க்கொடை
1. தாரம் = அரும்பண்டம், வெள்ளி, வெள்ளி-ஒளி, ஏழு நரம்புகளில் ஒன்று
1. தாலம் = தரை, பனை, நாக்கு, உண்கலம்
1. தாவரம் = மரமும் மலையும் போல நிற்பன, தரு என்னும் மரத்தின் பெயர்
1. தானை = கைப்படை, காலாட்படை, ஆடை
1. திணை = குலம், ஒழுக்கம், ஒழுக்கம் நிகழ்ந்த நிலம்,
1. துஞ்சல் = சாதல், நிலைத்தல், உறங்கல்
1. துணங்கை = ஆடல், திருநாள், விழா
1. துத்தி = சுணங்கு, பொறி, துய்ப்பன
1. துப்பு – வண்ணம், பவளம், வலிமை, அரக்கு
1. துன்னல் = குறுகல், செறிவு
1. தூங்கல் = ஆடல், தாழ்வு
1. தூவி = பசை, தசை, பறவை-இறகு,
1. தேசிகம் = திசைச்சொல், அழகு
1. தொடி = ஒரு பலம் (எடை), வளையல்
1. தொய்யில் = உழவுநிலத்தில் எழுவதோர் புதல் (கோரைப்புல்), குழை, மகிழ்ச்சி, அழகு
1. தோடு = தொகுதி, பனையிதழ் போல்வன, பூ-இதழ்
1. தோல் = யானை, வனப்பு, தோல்-பலகை (தோலாலான கேடயம்)
# சொல் (ஒருசொல், ஒன்று அல்லது பல பொருள், நிகண்டு வழி)

## பட்டியல்

### ந வரிசை

1. நகை = மகிழ்ச்சி, விளையாட்டு, இகழ்ச்சி ஆகியவற்றில் தோன்றும் மெய்க்குறிப்பாகிய நகை
1. நந்தல் = கேடு, ஆக்கம்
1. நவம் = ஒன்பது, கேண்மை, புதுமை
1. நவம் = புதுமை, ஒன்பது
1. நவிரம் = மலை, உச்சி, மருதயாழ்த் திறன்,
1. நனவு = உணர்ச்சி, அகலம், தெளிவு
1. நனி = பெருமை, சீதம், செறிவு
1. நனை = பூமொட்டு, கள், காமம்
1. நாகம் = அரவு, காரீயம், அமரர் நாடுகளில் ஒன்று, மலை, யானை, ஒருவகை மரத்தின் பெயர்
1. நாகு = கோ0இ, எருமை, மரை(மான்), மீன்பெண், இளைமை, கெழுமை, இளைமரம்
1. நாஞ்சில் = எயில்-உறுப்பு, உழுபடை
1. நாண் = மாதர் மங்கலம்(தாலி), அணி, மானம், பாசம்
1. நியமம் = அங்காடி, நியதி, தெரு
1. நிழற்றல் = நுணுக்கம், நிழல் செயல்
1. நீலம் = நீலமலர், நீல நிறம்
1. நீவல் = தடவல், துடைத்தல்
1. நீவி = ஆடை, கொய்சகம்
1. நூல் = எண் (நூல் < நூறு), பனுவல் (புத்தகம்)
1. நூழில் = குவவில் பட்டோர் (கூட்டத்திற்குள் பட்டோர்) கொடிப்புல்
1. நூறு = பொடி, நூறு என்னும் எண்ணிக்கை
1. நெய்தல் = ஆம்பல், கடல்சார்நிலம்
1. நேர் = உடன்படல், உவமை, ஒத்தல், நுட்பம், சமன், பாதி, மிகுதி, தலைப்பாடு, தனிமை
1. நொறில் = அடக்கம், விரைவு
# சொல் (ஒருசொல், ஒன்று அல்லது பல பொருள், நிகண்டு வழி)

## பட்டியல்

### ப வரிசை

1. பகல் = நாள், ஒளி, நடுவு, பிளத்தல், பாகுபடுத்தல்
1. பட்டிகை = கச்சம், தெப்பம்
1. படர் = கருத்து, நெறி(வழி), பரிவு
1. படி = பார்(நிலம்), பகை
1. படிவம் = விரதம், வடிவு
1. படு = படுதல், நன்மை, கள்
1. படை = சயனம், பல்லணம், தானை, உழுநாஞ்சில், பயன்
1. பண்ணை = ஆயம், மகள்ளிர் விளையாட்டு, பாய்புனல் படுகர்
1. பணை = பருத்தல், பிழைத்தல், பழனம், முரசு, மரக்கோடு, புரவியின் பந்தி (குதிரை அணிவகுப்பு)
1. பதங்கம் = விட்டில், பறவையின் பொதுப்பெயர்
1. பதம் = சோறு, வழி, சொல், கால், ஈரம், சேமம், புனல், காலை,
1. பதலை = தாழி, பரந்த-வாய்ப்-பறை
1. பதி = உறைவிடம், தலைவன்
1. பயிர் = விதந்து கட்டிய வழக்கு (இட்டுக்கட்டிச் சொல்லுதல்), விலங்கு-குரல், புள்-குரல், பசும்புல், பைங்கூழ்
1. பரவை = கடல், பரப்பு
1. பரி = வருத்தம், செலவு, ஒருவகை விலங்கு (குதிரை), பாதுகாத்தல்
1. பரிவு = துன்பம், இன்பம்
1. பல்லம் = காடி, பகழி, கணக்கில் ஓர் குறிப்பு (‘பல’ எனல்)
1. பலி = ஐயம்(பிச்சை), சோறு
1. பள்ளி = இடம், துயில்
1. பற்றல் = தொடல், வளைத்தல், பிணித்தல்
1. பனி = அச்சம், துன்பம், நடுக்கம், துகினம், பற்றிய சீதம் (குளிர்)
1. பாங்கு = அழகு, உரிமை, பக்கம்
1. பாசம் = ஊசித்துளை, கயிறு, ஆசை, பிசாசம், ஒருவகை ஆயுதம்
1. பாடலம் = சிவப்பு, பாதிரிப்-பூ
1. பாடி = நகரம், நாடு, படை-வீடு,
1. பாடு = பெருமை, ஒலி, படுத்தல்
1. பாணி = நெடித்தல்-பொழுது, நீர், கை, பாடலில் பல்லியம்
1. பால் = பருத்தல், பக்கம், திசை, இயல்பு,
1. பாலை = நீரின்றி வேனிலில் தெறு-நிலம், அந்நிலப் பாடல், பாடல்-சுவை, பொருள்வயிற் பிரிதல், புணர்ந்துடன் போதல், அவற்றை #உணர்த்துதல்
1. பாழி = ஊர், வழி, உறையுள், சயனம்,
1. பிரசம் = தேன், கள், தேனீ
1. பிறங்கல் = உயர்வு, மலை, பெருமை
1. பிறழ்தல் = ஒளிவிடம், பெயர்தல்
1. புண்டரீகம் = தாமரை, புலி
1. புணரி = கடல், திரை
1. புதை = கணைக்கட்டு (அம்பறாத்தூணி), புதுமை
1. புரிதல் = விரும்பல், செய்தல்
1. புரை = உயர்வு, குற்றம், உண்மைச்சொல்
1. புலம்பு = தனிமை, நடுக்கம், புலம்பல்
1. புலவர் = அமரர், கவிஞர், ஆடுநர், பாடுநர், பொருநர், அறிஞர்
1. பூ = அழகு, கூர்மை, பொலிவு
1. பூவை = காயா-மரம், நாகணவாய்ப் புள்,
1. பொதி = நிதி, சொற்பயன், நிகழ்பல பண்டம்
1. பொருநர் = பொரும்-போர்த்தலைவர், பொருங்கூத்தின் கொடியர் (கொடியைத் தூக்கிக்கொண்டு ஆடும் பெருங்கூத்தர்), பொரும் படைவீரர்
1. பொழில் = சோலை, உலகம்
1. பொறி = திரு, ஐம்பொறி, செல்வம், இலாஞ்சனை (இலச்சினை),
1. பொறை = சுமத்தல், பரித்தல், பொறுத்தல், (3 பொருள்) மலை, சுமை, பாரம், அம்பற்-சேந்தன் பொறுமை, (**அம்பல் நாட்டை ஆளும் சேந்தன் என்னும் அரசனின் பொறுமை**) பார் (5 பொருள்)
1. போற்றல் = பாதுகாத்தல், புகழ்தல்
# சொல் (ஒருசொல், ஒன்று அல்லது பல பொருள், நிகண்டு வழி)

## பட்டியல்

### ம வரிசை

1. மகரம் = மீனேறு(ஆண்மீன்), தாது
1. மஞ்சு = மேகம், இளைமை, வனப்பு
1. மடங்கல் = ஊழித்தீ, சிங்கம், உகம் முடிவு, இடி, கொடுங்கூற்றம், நோய் “ஆழித் தமிழோர் மடங்கல் என்பர்”
1. மடல் = பூவின் இதழ், பனை-இதழ்
1. மதர்(வு) = மகிழ்வு, மிகுதி
1. மதலை = தூண், மரக்கலம், புதல்வன், கொடுங்கை, பாவை போல்வன, மற்றும் சார்பிற்கு ஏற்ற பொருள்
1. மது = தேன், தேறல்
1. மருதம் = பழன நிலம், மருதநிலப் பாடல்
1. மலர்தல் = தோன்றுதல், எதிர்தல், விரிதல்
1. மலைதல் = பொருதல், மலர் சூடுதல்
1. மற்று = வினை-மாற்று, அசைநிலை
1. மறலி = கூற்று, மயக்கம்
1. மறன் = கொலை, சேவகம், கொடுவினைச் செயல், வலி, செற்றல்
1. மறை = வேதம், மறைத்துமொழி-கிளவி
1. மன் = மன்னல் (நிலைபெறல்), இடைச்சொல், இறை
1. மன்னர் = அருந்திறல் வீரர், பெருந்திறல் உழவர்,
1. மனவு = அக்குமணி, சங்குமணி
1. மா = பெருமை, கருமை, சூதகம், நாற்றங்கால், வண்டு, பூ-உறை-திரு(மகள்),
1. மாடு = மணி, செல்வம், நிறை, பக்கம், தனம் (தன்+அம்=தன்னுடையது எனப் பொருள்படும் தமிழ்ச்சொல்)
1. மாதர் = காதல், மகளிர்
1. மால் = மாயோன், மயக்கம், வேட்கை, மேகம், காற்று, பெருமை, கருநிறம், **சோழன்**, புதன்
1. மாலை = பொன்மாலை, பூமாலை, இரவு, அந்தி, மன்
1. மாழை = ஆயமடமை, பொன், உலோகக் கட்டி, ஒலை, புளி, மா
1. மானுதல் = ஒப்பு, மயக்கம்
1. முடலை = திரட்சி, முருகு
1. முரண் = வலி, பகை
1. முருகு = முருகு, விழா, குமரவேள், இளைமை, நறை, நாற்றம், அகில், எழுச்சி, வெறியாட்டாளன்
1. முல்லை = காடுசார் நிலம், நாள்மல்லிகை, மோடுபடு வென்றி, கற்பு
1. முளரி = எரி, தாமரை, நுட்பம், முள்மரம், முள்மரக் காடு (என்னும் 5)
1. முற்று = முழுவதும், வளைத்தல்(முற்றுகை)
1. முனை = நுனி, பகை
1. மூரல் = நகை, எயிறு, சோறு
1. மூரி = பெருமை, ஆனேறு(காளை)
1. மூலம் = மூல-நாள், வேர், முதல்
1. மெய் = உடம்பு, உண்மை, மெய்யெழுத்து
1. மை = குற்றம், ஆடு, கருமை, கொண்டல்